CELEX: 32011R0761
Language: hr
Date: 2011-07-29 00:00:00
Title: Provedbena Uredba Komisije (EU) br. 761/2011 od 29. srpnja 2011. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               125
            
         32011R0761
   
               L 200/1
            
            
               SLUŽBENI LIST EUROPSKE UNIJE
            
            
               29.07.2011.
            
         
      PROVEDBENA UREDBA KOMISIJE (EU) br. 761/2011
   od 29. srpnja 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajuću u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. srpnja 2011.
      
         
            Za Komisiju,
         
         
            u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Konektor koji se sastoji od plastičnog kućišta s otvorima na obje strane za priljev i odljev tekućine. Opremljen je čepom s navojem i zatvaračem u obliku (nepovratnog) ventila.
               Konektor se koristi u kompletima medicinske infuzije. Jedna strana je priključena na cijev, a druga na špricu ili cijev za infuziju. Zatvarač se otvara kad je konektor spojen na špricu ili cijev za infuziju i zatvara se kad se ukloni, čime se sprečava gubitak tekućine i ulazak zraka tijekom davanja infuzije.
               Konektori su pakirani u sterilnoj ili nesterilnoj ambalaži.
               
                   (1)
                  Vidjeti fotografiju.
               
            
            
               8481 30 99
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 1. (g) uz poglavlje 90. i tekstom oznaka KN 8481, 8481 30 i 8481 30 99.
               S obzirom na funkciju, obilježja i mehanizam rada, konektor se smatra (nepovratnim) ventilom pod tarifnim podbrojem 8481 30, budući da se koristi kao regulator protoka tekućine otvaranjem ili zatvaranjem zatvarača te omogućava protok tekućine u samo jednom smjeru (vidjeti također: Napomene s objašnjenjem Harmoniziranog sustava uz tarifni broj 8481).
               U skladu s napomenom 1.(g) uz poglavlje 90., proizvod se ne može razvrstati pod tarifni broj 9018 kao medicinski instrumenti i aparati.
               Nadalje, čak ako je i proizvod pakiran u sterilnoj ambalaži, ne može se razvrstati pod tarifni broj 9018.
               Proizvod se stoga razvrstava u oznaku KN 8481 30 99 kao (nepovratni) ventil od plastike.
            
         
      
   
      (1)  Fotografija je isključivo informativne prirode.